《灯》
宋代·华镇

细风吹雨沾疏幕，夜久灯青寒尽落。未言金椀沃龙膏，且免邻墙旋彫凿。

淄川老翁牙齿疏，四十始欲披儒衣。况是双鬓青丝好，不应便作衡门老。

他年清切许雄飞，人间万事随动颐。不独千枝照罗幕，厩溷蜡泪当成堆。

吾乡先达少陵后，功名争光皋与伊。虚斋一盏半明灭，宾主清谈到明发。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。